CELEX: 32021R1412
Language: lv
Date: 2021-08-27 00:00:00
Title: Komisijas Īstenošanas regula (ES) 2021/1412 (2021. gada 27. augusts) par atļauju dzelzs(III) citrāta helātu lietot par barības piedevu sivēniem un mazāk izplatītu sugu cūkām (atļaujas turētājs: uzņēmums Akeso Biomedical, Inc. USA, pārstāvis Savienībā: uzņēmums Pen & Tec Consulting SLU) (Dokuments attiecas uz EEZ)

30.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 304/14
               
            
         KOMISIJAS ĪSTENOŠANAS REGULA (ES) 2021/1412
         (2021. gada 27. augusts)
         par atļauju dzelzs(III) citrāta helātu lietot par barības piedevu sivēniem un mazāk izplatītu sugu cūkām (atļaujas turētājs: uzņēmums Akeso Biomedical, Inc. USA, pārstāvis Savienībā: uzņēmums Pen & Tec Consulting SLU)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot dzelzs citrāta helātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju dzelzs citrāta helātu lietot par barības piedevu sivēniem un mazāk izplatītu sugu cūkām (zīdāmiem un atšķirtiem sivēniem), piedevas klasificējot piedevu kategorijā “zootehniskās piedevas” un funkcionālajā kategorijā “citas zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 12. novembra (2) un 2021. gada 27. janvāra (3) atzinumā secināja, ka, ievērojot piedāvātos lietošanas noteikumus, dzelzs citrāta helāts nelabvēlīgi neietekmē nedz dzīvnieku veselību, nedz patērētāju drošību vai vidi. Iestāde secināja, ka šī piedeva būtu jāuzskata par elpceļu un ādas sensibilizatoru un potenciālu acu kairinātāju. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka šī barības piedeva var uzlabot atšķirtu sivēnu zootehniskos parametrus un ka attiecībā uz laiku, kurā tiek dota cieta barība, šo secinājumu var attiecināt arī uz zīdāmiem sivēniem, kā arī ekstrapolēt uz visām mazāk izplatītām cūku sugām. Iestāde neuzskata, ka būtu jānosaka īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par analīzes metodi, pēc kuras šo barības piedevu analizē barībā.
                  
               
                     (5)
                  
                  
                     Dzelzs citrāta helāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto vielu būtu jāatļauj lietot.
                  
               
                     (6)
                  
                  
                     Lai šīs vielas nosaukumu saskaņotu ar citu jau atļautu dzelzi saturošu piedevu nosaukumiem, vārds “dzelzs” būtu jāaizstāj ar sinonīmu “dzelzs(III)”.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas ietilpst barības piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot par dzīvnieku barības piedevu atbilstoši pielikuma nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 27. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019; 17(11):5916.
         
            (3)  EFSA Journal 2021; 19(3):6455.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           piedevas mg uz kg kompleksās barības, kuras mitruma saturs ir vismaz 12 %
                        
                     
                  
                        
                           Kategorija: zootehniskās piedevas. Funkcionālā grupa: citas zootehniskās piedevas (produktivitātes rādītāju uzlabojums)
                        
                     
                  
                        4d22
                     
                     
                        Uzņēmums Akeso Biomedical, Inc. USA, pārstāvis Savienībā: uzņēmums Pen & Tec Consulting SLU)
                     
                     
                        Dzelzs (III) citrāta helāts
                     
                     
                        
                           Piedevas sastāvs:
                        
                        dzelzs (III) citrāta helāts pulverveidā:
                        dzelzs (III) minimālais saturs 15 %,
                        dzelzs maksimālais saturs 20 %,
                        niķeļa maksimālais saturs 50 ppm
                        krāsains mikroindikators – 5–10 % un
                        maksimālais mitrums 10 %.
                     
                     
                        Sivēniem un mazāk izplatītāk cūku sugām (zīdāmiem un atšķirtiem sivēniem)
                     
                     
                        –
                     
                     
                        550
                     
                     
                        825
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm, jo īpaši sakarā ar smago metālu, tajā skaitā niķeļa, saturu. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot attiecīgus individuālos aizsardzības līdzekļus, tostarp ādas, acu un elpceļu aizsarglīdzekļus.
                                 
                              
                                    3.
                                 
                                 
                                    Uz piedevas un premiksa etiķetes jābūt šādām norādēm:
                                    
                                                —
                                             
                                             
                                                dzelzs saturs,
                                             
                                          
                                                —
                                             
                                             
                                                mikroindikatoru saturs.
                                             
                                          
                              
                                    4.
                                 
                                 
                                    Aprēķinot kopējo dzelzs saturu kompleksā barībā, ņem vērā dzelzs daudzumu piedevas saturā.
                                 
                              
                     
                        19.9.2031.
                     
                  
                        
                           Aktīvās vielas raksturojums:
                        
                        2-hidroksi-1,2,3-propāntrikarboksilskābes dzelzs (III)
                        Ķīmiskā formula: C6H5FeO7
                        
                        
                           CAS numurs: 3522-50-7.
                     
                  
                        
                           Analītiskā metode
                            (1)
                        
                        kopējās dzelzs kvantitatīvai noteikšanai barības piedevā:
                        
                                    —
                                 
                                 
                                    induktīvi saistītas plazmas atomemisijas spektrometrija, ICP-AES (EN 15510), vai
                                 
                              
                                    —
                                 
                                 
                                    induktīvi saistītas plazmas atomemisijas spektrometrija pēc augstspiediena mineralizācijas, ICP-AES (EN 15621),
                                 
                              
                                    —
                                 
                                 
                                    atomabsorbcijas spektrometrija, AAS (EN ISO 6869);
                                 
                              citrāta kvantitatīvai noteikšanai barības piedevā,
                        
                                    —
                                 
                                 
                                    jonapmaiņas augstas izšķirtspējas šķidrumhromatogrāfija kopā ar ultravioleto (UV) noteikšanu;
                                 
                              pievienotā dzelzs (III) citrāta helāta satura noteikšanai premiksos, barības maisījumos un barības sastāvdaļās:
                        
                                    —
                                 
                                 
                                    barības piedevā esošo krāsoto mikroindikatora daļiņu skaits atbilstoši noteiktai masas proporcijai.
                                 
                              
                  
               (1)  Detalizēta informācija par analītiskajām metodēm ir pieejama references laboratorijas vietnes adresē: https://ec.europa.eu/jrc/en/eurl/feed-additives/evaluation-reports.